2023 5 31
LT
Europos Sąjungos oficialusis leidinys
L 141/41
PRIEDAS
EUROPOS SĄJUNGOS IR JAPONIJOS SUSITARIMO DĖL CIVILINĖS AVIACIJOS SAUGOS ŠALIŲ JUNGTINIS KOMITETAS Darbo tvarkos taisyklės
1 punktas Terminų apibrėžtys Šiose darbo tvarkos taisyklėse pagal Europos Sąjungos ir Japonijos susitarimo dėl civilinės aviacijos saugos 11 straipsnio 3 dalį terminas: — Šalis – Europos Sąjunga arba Japonija; — abi Šalys – Europos Sąjunga ir Japonija.
2 punktas Pirmininkas ir sudėtis 1.
Jungtiniam komitetui bendrai pirmininkaus Europos Sąjungos atstovas ir Japonijos atstovas (toliau – pirmininkai).
2.
Jungtiniame komitete Europos Sąjungai atstovauja Europos Komisija, padedama Europos Sąjungos aviacijos saugos agentūros, kartu su Europos Sąjungos valstybių narių aviacijos institucijomis.
3. Jungtiniame komitete Japonijai atstovauja Užsienio reikalų ministerija ir (arba) Japonijos atstovybė Europos Sąjungoje kartu su Žemės, infrastruktūros, transporto ir turizmo ministerija.
3 punktas Posėdžiai 1.
Jungtinis komitetas posėdžiaus reguliariai bet kurios Šalies prašymu.
2.
Posėdžiai pagal galimybes bus pakaitomis rengiami Briuselyje ir Tokijuje.
Kaip alternatyva galėtų būti rengiamos diskusijos vaizdo konferencijos būdu.
Per vaizdo konferencijas priimti sprendimai ir rekomendacijos turės tokią pačią vertę, kaip ir per fizinius posėdžius priimti sprendimai ir rekomendacijos.
Šalims susitarus dėl posėdžio datos ir vietos, posėdį sušaukia Europos Sąjungai atstovaujanti Europos Komisija ir Japonijai atstovaujanti Užsienio reikalų ministerija. 3.
Jeigu pirmininkai nenusprendžia kitaip, Jungtinio komiteto posėdžiai bus uždari.
Po posėdžių pirmininkų abipusiu sutarimu gali būti paskelbtas pranešimas spaudai. 4.
Posėdžiai ir dokumentai bus rengiami anglų kalba.
Vertimo žodžiu ar vertimo raštu į kitą kalbą išlaidas padengs to prašanti Šalis.
4 punktas Delegacijos 1.
Prieš kiekvieną posėdį Šalys viena kitą informuos apie numatomą savo atitinkamų delegacijų sudėtį ir paskirs savo pirmininkus. 2.
Pirmininkai gali ad hoc pagrindu nuspręsti pakviesti išorės dalyvius dalyvauti Jungtinio komiteto posėdžiuose tam, kad pateiktų informacijos tam tikrais klausimais, arba stebėtojų teisėmis.